Byrettens kendelse ændres således, at Part 2 skal anses som far til barnet
Ret: Østre Landsret (2. instans)
Faggruppe: Civilsag — Faderskabs/Medmoderskabssag
Sagsemner: Familieret og personlige forhold;

Mand, der før kønsskifte har været kvinde, kan registreres som far til barn
24-11-2017

Østre Landsrets 16. afdeling har den 24. november 2017 afsagt kendelse i en faderskabssag.

Kvinden A levede sammen med en anden kvinde, B. A skiftede køn fra kvinde til mand. Kvinden B modtog fertilitetsbehandling med sæd
fra en anonym donor, og A havde på forhånd samtykke t i at være forælder til barnet. Efter barnets fødsel ansøgte parret om, at A måtte
blive registreret som barnets far.

Spørgsmålet var for det første, om A efter reglerne i børnelovens § 27 overhovedet kunne registreres som forælder. Den påkrævede vej-
ledning til A og B fra en uvildig sundhedsperson va r nemlig givet ved en tidligere fertilitetsbehandling året før undfangelsen.

Hvis A kunne registreres som forælder, var spørgsmålet dernæst, om A – som havde skiftet køn fra kvinde til mand – havde krav på at
blive registreret som far og ikke som medmor.

Statsforvaltningen og byretten afviste, at A kunne blive registreret som forælder, herunder som far, til barnet. Landsretten har ændret
byrettens kendelse og er nået frem til, at A kan registreres som far til barnet.